CELEX: 32021D0570
Language: bg
Date: 2019-10-24 00:00:00
Title: Решение (ЕС) 2021/570 на Съвета от 24 октомври 2019 година за подписване, от името на Съюза, и за временно прилагане на Протокола към Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на палестинската администрация на Западния бряг и Ивицата Газа, от друга, относно Рамково споразумение между Европейския съюз и Палестинската власт на Западния бряг и Ивицата Газа за общите принципи на участието ѝ в програми на Съюза

8.4.2021   
               
               
                  BG
               
               
                  Официален вестник на Европейския съюз
               
               
                  L 121/1
               
            
         РЕШЕНИЕ (ЕС) 2021/570 НА СЪВЕТА
         от 24 октомври 2019 година
         за подписване, от името на Съюза, и за временно прилагане на Протокола към Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на палестинската администрация на Западния бряг и Ивицата Газа, от друга, относно Рамково споразумение между Европейския съюз и Палестинската власт на Западния бряг и Ивицата Газа за общите принципи на участието ѝ в програми на Съюза
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 209, във връзка с член 218, параграфи 5 и 7 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 18 юни 2007 г. Съветът упълномощи Комисията да договори Протокол към Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на палестинската администрация на Западния бряг и Ивицата Газа, от друга, относно Рамково споразумение между Европейския съюз и Палестинската власт на Западния бряг и Ивицата Газа за общите принципи на участието ѝ в програми на Съюза („Протокола“).
                  
               
                     (2)
                  
                  
                     Преговорите приключиха.
                  
               
                     (3)
                  
                  
                     Целта на Протокола е да се определят финансовите и техническите правила, които да дадат възможност на Палестинската власт на Западния бряг и Ивицата Газа („Палестинската власт“) да участва в някои програми на Съюза. Хоризонталната рамка, създадена с Протокола, установява принципите за икономическите, финансовите и техническите мерки за сътрудничество и позволява на Палестинската власт да получава техническа помощ, по-специално финансова помощ, от Съюза по тези програми. Рамката се прилага само по отношение на онези програми на Съюза,, за които в съответните правни актове за създаването им е предвидена възможността за участието на Палестинската власт. Поради това подписването и временното прилагане на Протокола не предполагат упражняването по различните секторни политики, провеждани по програмите, на правомощията, които се упражняват при създаването на програмите.
                  
               
                     (4)
                  
                  
                     Протоколът следва да бъде подписан и да се прилага временно до приключване на процедурите, необходими за влизането му в сила,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването, от името на Съюза, на Протокола към Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на палестинската администрация на Западния бряг и Ивицата Газа, от друга, относно Рамково споразумение между Европейския съюз и Палестинската власт на Западния бряг и Ивицата Газа за общите принципи на участието ѝ в програми на Съюза при условие на сключването на посочения протокол.
            Текстът на Протокола е приложен към настоящото решение.
         
         
            Член 2
            Председателят на Съвета е оправомощен да посочи лицето (лицата), упълномощено(и) да подпише(ат) Протокола от името на Съюза.
         
         
            Член 3
            В съответствие с член 10 от Протокола той се прилага временно, считано от датата на неговото подписване, до приключване на процедурите, необходими за влизането му в сила (1).
         
         
            Член 4
            Комисията се упълномощава да определи, от името на Съюза, конкретния ред и условия, приложими към участието на Палестинската власт във всяка програма на Съюза, включително дължимия финансов принос. Комисията предоставя редовно информация на съответната работна група на Съвета.
         
         
            Член 5
            Настоящото решение влиза в сила в деня на приемането му.
         
         
            Съставено в Брюксел на 24 октомври 2019 година.
            
               
                  За Съвета
               
               
                  Председател
               
               A.-K. PEKONEN
            
         
         
            (1)  Датата на подписване на Протокола ще бъде публикувана в Официален вестник на Европейския съюз от генералния секретариат на Съвета.